หุ้นปิดเช้าร่วง9.24  จุด
หุ้นไทยปิดตลาดเช้าวันนี้ที่&nbsp; 757.31 จุด&nbsp; ลดลง&nbsp; 9.24 จุด หรือลดลง 1.21% มูลค่าการซื้อขาย 9,317.61 ล้านบาท&nbsp; โดยดัชนีลดลงไปต่ำสุดในช่วงเปิดตลาดที่ระดับ 755.85 จุด
14 พ.ค. 2553

หุ้นไทยปิดตลาดเช้าวันนี้ที่  757.31 จุด  ลดลง  9.24 จุด หรือลดลง 1.21% มูลค่าการซื้อขาย 9,317.61 ล้านบาท  โดยดัชนีลดลงไปต่ำสุดในช่วงเปิดตลาดที่ระดับ 755.85 จุด 
5 อันดับหุ้นที่มีการซื้อขายสูงสุดได้แก่หุ้นปตท.(PTT) ปิด  248 บาท ลดลง  4 บาท หรือ 1.59%หุ้นธนาคารกรุงเทพ (BBL) ปิด  115.50 บาท ลดลง 3 บาท หรือ2.53%หุ้นเจริญโภคภัณฑ์อาหาร (CPF) ปิด  17.30 บาท ลดลง 0.30 บาท หรือ  1.70%หุ้นปตท.สผ. (PTTEP) ปิด  143 บาท ลดลง 3.50 บาท หรือ 2.39%หุ้นธนาคารไทยพาณิชย์ (SCB) ปิด 82.25 บาท ลดลง 2.25 บาท  หรือ 2.66%
สำหรับหุ้นน้องใหม่ธีระมงคล หรือ TMI ที่เข้าซื้อขายในตลาดหลักทรัพย์เอ็มเอไอเป็นวันแรก ปิดภาคเช้าที่ราคา 0.93 บาท เหนือราคาจองที่  0.88 บาท มูลค่าการซื้อขาย 138.72 ล้านบาท 
นายพงศ์ภัทร  สิริพิพัฒน์  บริษัทหลักทรัพย์เคจีไอ (ประเทศไทย) กล่าวว่า  ภาพรวมตลาดหุ้นไทยปรับตัวลดลงมากกว่าตลาดหุ้นภูมิภาคที่ลดลงประมาณ 0-5% ตามดัชนีดาวโจนส์ที่มีแรงขายทำกำไรออกมาจนดัชนีลดลง 1%  ขณะที่หุ้นไทยกลับมาให้น้ำหนักเรื่องการเมืองในประเทศที่ร้อนแรงขึ้นอีกครั้ง หลังมีเหตุปะทะเมื่อคืนนี้ รวมถึงการลอบยิงเสธแดง  ทำให้นักลงทุนขายหุ้นเพื่อถือเงินสด เพราะวันเสาร์และอาทิตย์ไม่แน่ใจว่าจะเกิดเหตุอะไรขึ้นอีกหรือไม่
แนวโน้มภาคบ่ายมองว่าดัชนีคงซึมๆ แต่หากดัชนีอ่อนตัวลงแนะนำให้ทยอยซื้อหุ้น เพราะหลายๆ ตัวมีราคาต่ำกว่าปัจจัยพื้นฐานค่อนข้างมาก โดยมองแนวรับที่ 750 จุดสามารถทยอยซื้อได้ แต่หากดัชนีหลุดระดับดังกล่าวลงไปมองแนวรับถัดไปที่ 715 จุด
 "เคจีไอมองว่ามีโอกาสที่การเจรจาทางการเมืองจะได้ข้อสรุป และหากมีการสลายการชุมนุมจบในวันเสาร์ อาทิตย์นี้ คาดว่าหุ้นไทยคงดีดรับข่าวและปรับตัวขึ้นแตะ 780-790 จุดได้"นายพงศ์ภัทร กล่าว